Adam Gurno kirjutab oma veebipäevikus väikesest trikist, kuidas koosolekutel nimedega hakkama saada. Trikk on lihtne ja labane, kirjuta need üles.    Minul on nii erinevatel kohtumistel aga ka kõikvõimalikes muudes situatsioonides inimestega suhtlemisel üheks nõrgemaks küljeks justnimelt nimede meelde jätmine. Nii inimeste nimede kui ka kohanimede. Sellest viimasest pole hullu, kuigi  vahel on raske mõningaid asju meenutada kui sa mäletad asja sisu aga seda, kus sa sellega tegelesid näiteks absoluutselt mitte. Inimeste puhul võib aga piinlikke olukordasid ikka ette tulla ning enda halba nimemälu olen pidanud ikka ja jälle vabandama. Kuna ma suhtlen üsna paljude erinevate inimestega siis ei tea ka kas nutta või naerda kui kellegiga tänaval kohtudes kohvikusse maha istume, tunnikese juttu räägime ja üksteisest lahku minnes ma endiselt vestluskaaslase nime ei tea. Nojah. See selleks.    Adam Gurno poolt soovitatud trikki kasutan mina ise olulisemate kohtumiste puhul pidevalt ja üsna edukalt. Sellise kaardi peale on inimeste juurde ka hea märkmeid teha, mis aitab hiljem seisukohad ja näod kokku viia.    Muudes olukordades aitab minul nägu ja nime kokku viia mobiiltelefoni mälus olevate kontaktide sirvimine, inimese nime kirjalikul kujul nähes või kuuldes, suudan selle ikka näo ja situatsiooniga kokku viia. Paraku, on see võimalus enamasti takkajärgi.